钦定古今图书集成/明伦汇编/氏族典/第495卷 > 郑立中
## 钦定古今图书集成/明伦汇编/氏族典/第495卷 > 郑立中

按《万姓统谱》：“立中字从之，长汀人。有节操谋略，政和
五年进士，调崇安尉。时方腊馀党寇闽，立中击败走
之，闽人赖之以安。诸司列奏，改知海门县，未赴，金人
南侵，擢行军总管。奉使募福建民兵，得数千人，转而
前，收复光、蔡等州，因守蔡。金人再犯，遂被害。特赠朝
散郎，官其子穆。绍熙中，褒表节义，再官其孙为岫县
令。”